**Feladat specifikáció**

**Általános leírás**

A feladat egy feladattár jellegű alkalmazás, ahol a felhasználók egy globális listára feltölthetik teljesítendő feladataikat, majd a további felhasználók tudják ezeket teljesíteni. Emellett a felhasználók meg tudják tekinteni egyes felhasználók létrehozott feladatait, és külön azokat is teljesíteni. Az alkalmazás figyelné, hogy egyes felhasználók melyik csoportba tartoznak, attól függően, hogy milyen arányban van a létrehozott és elkészített feladatainak száma.

**Feladat leírása**

Feladat adatai:

* feladatnév
* rövid leírás
* teljesítéshez szükséges információk
* hozzátartozó kulcsszavak (jellemzése a feladatnak)
* hozzátartozó alfeladatok (Csak főfeladatoknál)
* feladatot teljesített felhasználók
* *borítókép* (opcionális)

A feladatokhoz teljesítéskor lehet szöveget és/vagy képet csatolni, hogy a feladat létrehozója tudja ellenőrizni a feladat biztos teljesítését felhasználókra lebontva. Ha azt érzékeli ezek alapján, hogy egy megoldó rossz megoldást adott/nem teljesítette még, akkor ezt jelezheti egy „rossz megoldás” jelzővel, a jó megoldásokat pedig egy „jó megoldás” jelzővel.

**Főfeladat**

Olyan feladat, amely alá tartozhatnak további alfeladatok. Ezek teljesíthetők, ilyenkor a főfeladat válik teljesítetté, de az alfeladatai nem azokat külön kell teljesíteni.

**Alfeladat**

Az alfeladat egy a fő feladathoz hasonló, de más feladat. Az alfeladat egy főfeladathoz tartozik, és ez alá már nem tartozhat további alfeladat. Tehát nem lehet al-alfeladata egy főfeladatnak. Ezek az alfeladatok is külön-külön teljesíthetőek.

**Feladat létrehozás**

Feladatot bármelyik bejelentkezett felhasználó létre tud hozni, a feladat adatainak megadásával. Feladatlétrehozáskor a rendszer megnézi, hogy van-e már hasonló kulcsszavakkal rendelkező fő feladat a rendszerben, és ha igen, akkor az összeset kilistázza. Ekkor a felhasználó dönthet, hogy létrehoz egy saját fő feladatot, vagy hozzáadja hasonló fő feladathoz, mint új alfeladat.

**Feladatok listázása**

A feladatok listázhatóak a következő módokon:

* Összes listázása
* kulcsszó/kulcsszavak alapján
* feladatnév alapján
* feladatlétrehozó alapján
* felhasználó megoldott feladatai
* teljesítés alapján

**Felhasználó leírása**

felhasználó adatai:

* *profilkép* (opcionális)
* felhasználónév (egyedi)
* email cím
* jelszó
* létrehozott feladatok
* teljesített feladatok
* felhasználó osztályzása (teljesítő, feladatosztó) (egy arányszám, ami alapján jelennek meg az adatok)
* jó/rossz feladatmegoldások aránya

Nem bejelentkezett felhasználó be tud jelentkezni, vagy létrehozni új felhasználót az adatok megadásával. Bejelentkezéskor a felhasználónév és jelszó páros azonosítja a felhasználót. A felhasználók létre tudnak hozni saját feladatokat, megtekinteni teljesített feladatait, teljesíteni mások feladatát, módosítani beadásaikat (ekkor elfogadásra fog várni a beadásuk), és megtekinteni más felhasználók profil oldalát. A profil oldalon található a felhasználó adatai a jelszó kivételével.